Coba jelasin Selepas kejadian dari Pengepungan Klis dalam bahasa melayu dong

Semasa kempen ketenteraan Uthmaniyyah di Eropah, kota kubu Klis menjadi pusat pentadbiran atau sanjak (Kilis Sancağı) bagi Eyalet Bosnia, untuk selama satu kurun. Sebagai Sanjak-Beg di Klis yang pertama, Murat-beg Tardić membina sebuah masjid yang terkenal di dalam Kota kubu Klis. Pada tahun yang sama, tentera Uthmaniyah menawan Vrana, sementara Nadin dan Perušić jatuh pada tahun 1538.

Beberapa bulan selepas kejatuhan Klis, Perang Uthmaniyyah–Venice 1537-1540 bermula, dan dalam perang ini serta Perang Uthmaniyyah–Venice 1570-1573, Uthmaniyah berjaya berjaya menakluk kebanyakan daerah pedalaman di Dalmatia berdekatan dengan Šibenik dan Zadar. Pada 7 April 1596, para bangsawan Split iaitu Ivan Alberti dan Nikola Cindro, bersama-sama dengan tentera tidak tetap Uskoci, Poljičani, dan Kaštelani telah menyusun sebuah gerakan pembebasan Klis. Dibantu oleh unsur-unsur ketidaksepakatan dalam garisson Uthmaniyah, mereka berjaya. Mustafa-beg bertindak balas dengan membawa lebih daripada 10,000 tentera ke kota kubu ini. Jeneral Ivan Lenković memimpin 1,000 orang Uskoci datang memberi bantuan kepada 1,500 orang yang mempertahankan Klis. Semasa pertempuran, Ivan Lenković dan orang-orang beliau berundur setelah beliau cedera dalam pertempuran dan kota kubu ini jatuh ke tangan Uthmaniyah pada 31 Mei. Bagaimanapun, berita kemenangan sementara ini tersebar ke Ropah dan penduduk tempatan.

Pihak Venice berperang selama berdekad-dekad sebelum mereka akhirnya berjaya menawan semula Klis. Semasa Perang Crete 1645-1669, pihak Venice di Dalmatia mendapat sokongan penduduk tempatan, terutamanya daripada Morlachs (Morlacchi). Komander Venice, Leonardo Foscolo merampas beberapa kubu, menawan semula Novigrad, menawan buat sementara kota kubu Knin, dan berjaya memaksa pasukan di garrison kota kubu Klis untuk menyerah diri.